Deși nu se regăsesc în text ecouri referitoare la subiectul Răscoalei țărănești din 1907, evocarea nu omite totuși realități mai puțin favorabile. Pătrunzând și în elita societății româneși a vremii, autoarea nu s-a ferit să critice, fiind contrariată de opulența reședințelor boierești, aflată în contrast cu sărăcia și cu ignoranța restului populației. A remarcat de asemnea tendința româncelor de a pune accentul pe toalete, chiar dacă aveau locuințe modeste. Cu toate acestea, tabloul Vechiului Regat conturat de volumul lui Ethel Greening Pantazzi este acela al unei țări cu o societate așezată și bine structurată (în pofida amplelor diferențe sociale), condusă de o elită carea avea conștiința rolului său.